
   בקשה לפטור ספק יחיד לרכש ותחזוקת מוצרי DataPower של חברת IBM 
1. DataPower Gateway   משמש כרכיב תשתיתי קריטי במערכות משטרת ישראל, ומספק הגנה ואינטגרציה ברמת Enterprise   עבור שירותי Web , ממשקי API , עבודה מול מערכות תורים, העברת קבצים ותקשורת בין רשתות. מדובר בפתרון מוקשח, מאובטח ועצמאי, הפועל כשער אחוד לאכיפת מדיניות אבטחה, טרנספורמציות נתונים, ואינטגרציה מבוזרת – במיוחד בתנאים תפעוליים מחמירים. 
2. DataPower   נבחר ע"י משטרת ישראל בשל שילוב של יכולות ייחודיות שנדרשות ושאינן קיימות בפתרונות חלופיים, ובפרט: אמינות מבצעית, תמיכה נרחבת בפרוטוקולים, עמידה בדרישות אבטחת מידע בסביבה מסווגת, ונקודת שליטה מרכזית לניהול שירותים קריטיים.
3. מערכת DataPower מופעלת במשטרת ישראל מזה כעשור ומשרתת את כלל הפרויקטים המשטרתיים הדורשים העברת מידע דו כיווני מול הגורמים השונים בתהליך Near Online. 
4. מבדיקת המוצרים הקיימים היום בשוק מול הדרישות המבצעיות של משטרת נמצא כי רק המוצר של IBM  נותן מענה מלא והוליסטי דרישות כפי שמפורטות בהמשך. 
5. כל התכונות המפורטות בהמשך נדרשות במלואן על מנת לתת מענה מבצעי לצורכי משטרת ישראל להעברה ובדיקת התכנים המועברים מגורמים חיצוניים במטרה לא לסכן את המערכות הפנימית של משטרת ישראל. התכונות העיקריות המבססות את מעמדו כפתרון היחיד מול יכולות חלקיות ו/או לא קיימות אצל המתחרים:
5.1. שער אבטחה מוקשח מוכח  –מכשיר חומרה ייעודי עם מערכת הפעלה סגורה, חתומה ומוצפנת, ללא גישה חיצונית. כולל תמיכה ביכולות הצפנה ברמה ־FIPS ,140-2 L3  מארז עמיד בפני חבלה, ויכולתTPM/HSM  מובנה.

5.2. תמיכה רחבה בפרוטוקולים ואינטגרציה מלאה –  כולל HTTP/S, SOAP, REST, IBM   MQ, JMS, Kafka, FTP/SFTP, OAuth2, SAML, Kerberos, OpenID, ועוד. מאפשר תיווך, טרנספורמציה, ואכיפת מדיניות אחידה מול כל סוגי הממשקים בארגון.

5.3. אמינות ויציבות מבצעית  – תוכנן לפעולה רציפה, עם קצב עיבוד גבוה ומאיצים חומרתיים המבטחים יכולות אמינות ויציבות מבצעית רציפה 365/24/7. 
5.4. מתאים להפעלה בסביבה מסווגת –  ללא תלות בחיבור חיצוני, ללא מדיה נשלפת, וניהול מבוקר. עומד בסטנדרטים מחמירים של גופים ביטחוניים בארץ ובעולם.

5.5. פתרון מאוחד מצמצם סיבוכיות תשתית –  מחליף מספר רכיבים נפרדים WAF, API) (GW, B2B  ברכיב בודד עם ניהול אחיד ולוגיקה תצורתית במקום קוד.

5.6. יציבות ואמינות מוכחת - בתמיכה של יצרן עולמי IBM DataPower, אשר נמצא בשימוש ארגונים ממשלתיים, פיננסיים וביטחוניים ברחבי העולם. מאחורי המוצר עומדת חברת IBM, , המתחייבת ליציבות, עדכוני גרסה קבועים, תמיכה עולמית, SLA ומענה טכני איכותי. בנוסף, קיימים קורסים והכשרות מקצועיות רשמיות של IBM עם תעודות הסמכה – מה שמבטיח זמינות של טכנאים ומהנדסים ברמה נאותה לאורך שנים.
6. שרתי IBM DataPower משלבים יכולות ספציפיות וייחודיות המותאמות באופן מלא לארכיטקטורת המערכות של משטרת ישראל, ומהווה תשתית תקשורת חיונית לשירותים מבצעיים, תפעוליים ולוגיסטיים למערכות משטרת ישראל. 
7. מבקשים לאשר את חברת IBM כספק יחיד ולצאת לבל"מ (בקשה להצעת מחיר) למוצרי DataPower בין האינטגרטורים המורשים לתחזק ולמכור את מוצרי  DataPower. תקופת ההתקשרות בהתאם לאמור במסמכי הפנייה. 

